24.2.2022
Úradný vestník Európskej únie
SK
L 45/1489 KOMISIA PILOTNÉ PROJEKTY
KAPITOLA PP 09 — ŽIVOTNÉ PROSTREDIE A OCHRANA KLÍMY (pokračovanie) PP 09 22
(pokračovanie)
PP 09 22 02
(pokračovanie) — poskytovateľ energie: prístav sa môže zaoberať s energetickými transakciami a uskutočňovať obchodovanie s energiou (nákup a predaj), ako napr.
uzatvárať dlhodobé zmluvy s výrobcami a odberateľskými loďami.
To sa môže týkať napríklad prenajatých plavidiel (tankerov, lodí na hromadný náklad, atď.), ktoré môžu v prístave príležitostne zastaviť.
Správca plavidla nepodpíše s dodávateľom elektrickej energie dlhodobú zmluvu, ale namiesto toho sa môže rozhodnúť, že bude elektrickú energiu nakupovať priamo od prístavu alebo prístavného dodávateľa. — výrobca energie: prístav môže vyrábať energiu najmä prostredníctvom obnoviteľných zdrojov energie alebo zásobníkov energie s cieľom zásobovať lode uvedenou energiou.
Keďže trh s energiou je rozdelený, tieto alternatívne systémy prevádzky nie sú vždy navzájom zlúčiteľné, a preto si prístav bude musieť vybrať, ktorý systém je preňho najvýhodnejší vzhľadom na jeho obchodný model.
V súčasnosti to prístavy riešia tak, že analyzujú obchodné riziká, vypracúvajú vhodné podnikateľské plány, ale napokon si musia aj tak zvoliť jednu možnosť pre obchodnú štruktúru cenového modelu na základe suboptimálneho modu operandi (tzn. ktorý sa nevzťahuje na všetky prípady).
V období, keď obnoviteľné zdroje energie a pobrežné zásobovanie elektrickou energiou sú nevyhnutné opatrenia na ekologizáciu prístavných aktivít a keď sú na tento účel potrebné značné investície, model stanovovania cien, ktorý nie je pružný v dôsledku súčasných regulačných požiadaviek na energiu, predstavuje dodatočnú prekážku prijatia takýchto prínosných technológií a výrazne bráni realizácii cieľov zelenej dohody v prístavoch a lodnej doprave.
Preto potrebné vytvoriť regulačný rámec určený najmä pre prístavy, ktorý prekoná tieto prekážky a umožní prístavom (ktoré sú pravdepodobne uzlami siete s najvyššími koncentrovanými externými nákladmi), aby flexibilne spravovali svoj energetický systém.
Okrem toho vytvorí prístavnú sieť bez prekážok a problematických miest, ktorá bude schopná prepravovať tovar, služby, kapitál a ľudí bez akýchkoľvek problémov.
Napokon prinesie nové obchodné príležitosti aktívnym spoločnostiam, a tak podporí konkurencieschopnosť prístavov, ich udržateľnosť a lepšie začlenenie do dopravných a energetických sietí a medzinárodného hodnotového reťazca.
PP 09 22 03
Pilotný projekt – Štúdia na účely monitorovania Európskej zelenej dohody s vysokou frekvenciou Číselné údaje (Diferencované finančné prostriedky) Rozpočtové prostriedky 2022 Záväzky
990 500
Platby
Rozpočtové prostriedky 2021 Záväzky
Platby
Plnenie 2020 Záväzky
Platby
247 625
Poznámky V Európskej zelenej dohode sa stanovili ambiciózne ciele pre verejné a súkromné zainteresované strany, aby prijali opatrenia na boj proti zmene klímy.
Jej vykonávanie si bude vyžadovať množstvo zdrojov vrátane použiteľných údajov, ktoré umožňujú prijať opatrenia, aby vlády mohli identifikovať riziká, prispôsobiť politickú reakciu a prideľovanie zdrojov a monitorovať pokrok na miestnej, národnej a regionálnej úrovni.
Satelitné snímky poskytujú tvorcom politík jedinečný pohľad na Zem a jej potreby.
Program Copernicus bude jadrom stratégie na monitorovanie Európskej zelenej dohody.
Okrem toho má Únia k dispozícii podporné misie programu Copernicus, ktoré vypĺňajú medzery v dopyte po vysokom rozlíšení a priestorovom pokrytí, ktoré sú potrebné na rozvoj politiky v oblasti životného prostredia a klímy.
Použitie podporných misií s monitorovacou schopnosťou sa zváži, ak sa vyžaduje vyššia časová frekvencia alebo priestorové rozlíšenie na rozšírenie monitorovacích kapacít misií Sentinel.